શિવમ શ્રીવાસ્તવે કહ્યું કે દેશમાં મહિલાઓ પરના અત્યાચાર વધી રહ્યા છે. આ સ્થિતિને ધ્યાનમાં રાખીને એક એવું ડિવાઈસ બનાવવાનો નિર્ણય કર્યો જેનાથી મહિલાઓને સુરક્ષા પૂરી પાડી શકાય. આ જેકેટમાં જીપીએસ-જીએસએમ લગવવામાં આવ્યું છે. દેખાવમાં તો આ જેકેસ સામાન્ય જેકેટ જેવું જ લાગે છે, પરંતુ કોઈ ખરાબ ઈરાદાથી મહિલાને સ્પર્શ કરશે તો તેની ખેર નહીં! કોઈ મહિલાને ખોટા ઈરાદે અડે ત્યારે તેણે જેકેટની જમણી બાજુ આવેલું એક બટન દબાવવાનું રહેશે. બટન દબાવતાની સાથે જ મહિલાને સ્પર્શ કરનાર શખ્સને 3000 વોલ્ટનો કરંટ લાગશે.